Termiz shahrida ehtiyojmand shaxslarga Qorbobo va Qorqiz ishtirokida nogironlar aravachalari topshirildi

Termiz shahridagi Grand Almaz to‘yxonasida nogironligi bo‘lgan shaxslar va ularning farzandlari uchun Yangi yil bayrami tadbiri o‘tkazildi. Bu O‘zA xabar bermoqda.

Tadbirda nogironligi bo‘lgan shaxslarga protez-ortopediya buyumlari va texnik reabilitatsiya vositalari topshirildi.
2017-yilda Surxondaryo viloyatida 1 ming 70 ehtiyojmand kishiga bepul nogironlik aravachasi, 244 nafariga eshitish moslamasi, 600 ga yaqiniga boshqa tibbiy vositalar topshirildi.
Korxona-tashkilot va muassasalarda panduslar barpo etilib, ular emin-erkin kirib chiqishi uchun qulay sharoit yaratildi.